Хлопчыкаў і дзяўчынак ля ўвахода сустракае матухна Зіма, адразу заводзіць вясёлую песню. Яна расказвае гасцям пра гісторыю заказніка, знаёміць са сваім брацікам Лютым, бабуляй-траўніцай, якая дапамагае па гаспадарцы. І тут раптам з-за вугла на сваёй “рэактыўнай мятле” вылятае Баба Яга, выбягаюць Лясун і Пачвара. Але яны зусім не злыя. Натхнёныя добрым настроем хлопчыкаў і дзяўчынак, яны таксама пачынаюць танцаваць, спяваць, загадваць загадкі.